Ҡыҙҙар-егеттәр ғүмерҙәренең яуаплы мәлен -- һөнәр һайлап юғары һәм махсус уҡыу йорттарына уҡырға инеү осорон кисерә. Күптәр ата-әсәһенән алыҫҡа, ҙур ҡалаларға барып уҡырға теләй. Шулай ҙа яҡында белем алыуҙың өҫтөнлөктәрен аңлағандар Сибайҙың колледж һәм институтын һайлай. Әлеге ваҡытта Сибай институтында ҡабул итеү комиссияһы эшен йәйелдереп, йәштәрҙән ғаризалар ҡабул итә.